आजादी के बाद यह पहला मौका था जब किसी प्रधानमंत्री के खिलाफ इतनी बड़ी रैली निकाली गई और 'सिंहासन खाली करो कि जनता आती है' जैसे नारे गूंजने लगे.
आजादी के बाद यह पहला मौका था जब किसी प्रधानमंत्री के खिलाफ इतनी बड़ी रैली निकाली गई और 'सिंहासन खाली करो कि जनता आती है' जैसे नारे गूंजने लगे. इस्तीफा का दबाव बढ़ा तो इंदिरा ने देश में इमरजेंसी लागू करने की तैयारी कर ली. राष्ट्रपति ने 25 जून 1975 की रात 11 बजकर 45 मिनट पर संविधान के अनुच्छेद 352 के तहत देश में आंतरिक आपातकाल की घोषणा पर हस्ताक्षर किए. अगले दिन 26 जून 1975 को सुबह 6 बजे इंदिरा गांधी ने मंत्रिमंडल की बैठक बुलाई और उसमें आंतरिक खतरों से निपटने के लिए ऐसा करना बेहद जरूरी बताया.